PlayStation 2

PlayStation 2 (trumpiau – PS2) – „Sony“ kompanijos antroji video žaidimų konsolė; PlayStation tęsinys ir PlayStation 3 pirmtakas. Šis žaidimų kompiuteris pirmąkart buvo išleistas 2000 m. kovo 4 d. Japonijoje, tų pačių metų spalio 26 d. Šiaurės Amerikoje ir lapkričio 24 d. Europoje. Tuo metu konkuravo su Sega Dreamcast, Microsoft Xbox ir Nintendo GameCube.

PS2 yra dalis šeštosios kompiuterinių žaidimų konsolių kartos. Šiai žaidimų konsolei išleista virš 3800 žaidimų, o jų parduota daugiau kaip 1,5 milijardo tiražu. 2004 m. pasirodė žymiai plonesnė ir lengvesnė „slim“ PS2 versija. Paskutinis šios konsolės žaidimas – „PES 2014“. 2013 m. gegužės duomenimis, šių konsolių parduota 158 mln. vienetų ir ji yra populiariausia žaidimų konsolė istorijoje. 

 Techniniai duomenys 
 Procesorius: 64 bitų „Emotion Engine“, 294,912 MHz (naujesnėse versijose 299 MHz), 10,5 mln. tranzistorių
 Atmintis (RAM): 32 MB, atminties magistralės sparta 3,2 GB/sek
 Vaizdo sistema:
 Grafikos procesorius: „Graphics Synthesizer“, 147,456 MHz
 Vaizdo raiška: 256×224–1280×1024 pikselių
 Vaizdo atmintis: 4 MB
 Garso sistema: „SPU1+SPU2“ (SPU1 yra procesorius, turintis 8 MHz taktinį dažnį)
 Atmintis: 2 MB
 48 kanalai
 Dažnis: 44,1 kHz ar 48 kHz (pasirenkamai)
 Garso išvestis: Dolby Digital 5.1 erdvinis garsas, DTS (tik filmams) Jungtys:
 2 PlayStation žaidimų pultų jungtys
 2 atminties kortelių jungtys
 2 USB 1.1
 AV Multi Out (Composite video, S-Video, RGsB (SCART ir VGA), YPBPR(component))
 RFU DC Out
 S/PDIF Digital Out
 Ethernet (tik Slim versijoje)
 FireWire (tik SCPH–10xxx iki 3xxxx)
 Infraraudonųjų spindulių pulto jungtis (SCPH–5000x)

 PlayStation 2 žaidimai 
2015 m. duomenimis, „PlayStation 2“ platformai išplatinta 1 661,95 mln. žaidimų kopijų.www.vgchartz.com, tikrinta 2015 06 15 Populiariausi žaidimai platformai (Pastaba. Sąrašas gali būti nepilnas ir nepilnai atspindėti žaidimų eiliškumą. Į žaidimų kopijų skaičių įtrauktos tik jų kopijos „PlayStation 2“ konsolei, neįskaičiuojant pardavimų kitoms platformoms. Išplatintų žaidimų kopijų skaičius viršija bent 5 mln. vienetų)vgchartz.com, tikrinta 2015 06 15:
 „Grand Theft Auto: San Andreas“, išplatinta 20,81 mln. kopijų;
 „Grand Theft Auto: Vice City“, 16,15 mln.
 „Gran Turismo 3: A-Spec“, 14,98 mln.
 „Grand Theft Auto III“, 13,10 mln.
 „Gran Turismo 4“, 11,66 mln.
 „Final Fantasy X“, 8,05 mln.
 „Need for Speed: Underground“, 7,20 mln.
 „Need for Speed: Underground 2“, 6,90 mln.
 „Medal of Honor: Frontline“, 6,83 mln.
 „Kingdom Hearts“, 6,40 mln.
 „Metal Gear Solid 2: Sons of Liberty“, 6,05 mln.
 „Final Fantasy XII“, 5,95 mln.
 „Crash Bandicoot: The Wrath of Cortex“, 5,42 mln.
 „Final Fantasy X-2“, 5,29 mln.
 „Madden NFL 2004“, 5,23 mln.
 „Dragon Quest VIII: Journey of the Cursed King“, 5,21 mln.
 „Medal of Honor: Rising Sun“, 5,13 mln.
 „Guitar Hero II“, 5,12 mln.

 Šaltiniai 

 Nuorodos 

 Oficiali PlayStation svetainė 
 PlayStation 2 Atviro katalogo projekto svetainėje 

Kategorija:Žaidimų konsolės